
DIE DIAMANTVOORKOMSTE IN_ DIE OMGEWING VAN 
SWARTRUGGENS, TRANSVAAL 


SAMEVATTENDE OORSIG 


Die eerste diamant wat in die omgewing van Swartruggens ontdek is, is ongeveer in 
1933 deur mnr. J. W. C. du Preez gevind. Kort na die ontdekking het die Geologiese 
Eau n voorlopige ondersoek ingestel en in 1955 is ’n meer breedvoerige opname 
onderneem. 


_ Diamante kom in hierdie omgewing voor in kimberlietgange met ’n algemene strek- 
kingsrigting van 80° wes van noord, sowel as in spoelafsettings. Die gange, wat van groter 
belang is, is vernoem na die eerste ontginners en kom voor op die plase 
Nooitgedacht 405, Winkelhaak 280, Rustvoorby 895 en Koornfontein 881. 
Op Nooitgedacht 405 wissel die dikte van die drie gange van ’n paar duim tot ongeveer 
6 voet en is hulle gemiddelde dikte 3 voet. Die helling is oorwegend suidwaarts maar is op 

_ plekke feitlik vertikaal. Dagsome is skaars. 


Orals in die omgewing van die kimberlietgange op die plase Nooitgedacht 405 en 
Winkelhaak 280 is diamante in spoelgruis gevind, maar hierdie afsettings was teen die 
einde van 1934 alreeds uitgewerk. Daar bestaan egter ’n moontlikheid dat nog 
diamante gevind mag word in die dik gruisafsettings wat voorkom langs die kronkels van 
Elandsrivier op Rustvoorby 895. 


In die Ongeluklawa kom ook breksiesones voor met ’n steil helling noordwaarts en 
*n dikte van 6 tot 24 duim. Diésones bevat aarkwarts en op baie plekke word ook kimber- 
liet aangetref. Kwartsare van ’n duim tot 12 duim dik word ook aangetref en kan oor 
lang afstande parallel met die strekkingsrigting van die kimberlietgange gevolg word. 
Hulle is nie geassosieér met die breksiesones nie. 


Die minerale in die kimberliet aanwesig bestaan hoofsaaklik uit flogopiet in ’n grond- 
massa van kalsiet. Kleiner hoeveelhede donkerrooi piroop, blinkswart ilmeniet, piriet, 
chloriet en ougiet is aanwesig. Stukkies kwarts, chert, afgeronde stukke lawa en skalie 

~ word ook aangetref. Industrielé diamante en diamante van die juweeltipe kom in min of 
meer gelyke hoeveelhede voor by die verskillende myne. Oor die algemeen word die 
kimberlietgange dikker met diepte, wat saam met sekere ander gegewens dui op ’n moont- 
like diepgeleé langwerpige kimberlietliggaam op Nooitgedacht 405. 


Gedurende 1956 is diamante alleen op Nooitgedacht 405 ontgin, en wel deur vier 
maatskappye. Ontginning vind tans plaas op ’n diepte van meer as 600 voet. 


Die opbrengs wissel van 1-25 tot 1-75 karaat per kleinton en vanaf 1933 tot 1955 is 
altesaam 730,359 karaat met ’n waarde van £1,300,244 geproduseer. 


1.—INLEIDING 


Die gebied waarin die diamante voorkom, lé tussen 4 en 7 myl noord 
van Swartruggens en word beslaan deur die plase Nooitgedacht 405, 
Winkelhaak 280, Koornfontein 881 en Rustvoorby 895. 


Die ontdekker van die diamante is mnr. J. W. C. du Preez, wat in 1933 
of 1934 die eerste diamant op Nooitgedacht 405 gevind het. Op 16 Okto- 
ber 1934 is die afsettings op hierdie plaas en op Winkelhaak 280 deur 
Haughton en Nel (?)* ondersoek. 


In 1947 en 1948, tydens ’n regionale opname van Gebied 4 (Rusten- 
burg), is die diamantafsettings deur die skrywer gekarteer. In Julie en 
- Augustus 1955, net voordat met die breedvoeriger ondersoek in laasgenoemde 


- * Syfers tussen hakies verwys na die bibliografie. 


ye 

maand begin is, het mnr. M. E. Hauger, Tegniese Beampte, ’n elektromag- 
netiese ondersoek in die gebied uitgevoer met die doel om te bepaal of die 
gange geofisies opgespoor kan word. 


Al die persone in die omgewing wat hulp en gasvryheid betoon het 
gedurende my verblyf aldaar word baie hartlik bedank. Aan my kollegas 
ook baie dankie vir hulle belangstelling en hulpvaardigheid. 


Il—_BESKRYWING VAN DIE AFSETTINGS 


Diamante word in kimberlietgange sowel as in alluviale afsettings 
gevind. Eersgenoemde is die belangrikste. 


A. KIMBERLIETGANGE 


1. NOOITGEDACHT 405 
(a) Gedeelte A 


Hierdie gedeelte, die eerste geproklameerde gedeelte, strek ooswaarts 
vanaf gedeelte B tot aan die oostelike grens van Nooitgedacht 405*. 


Pag 1, Pag 2, en Pag 3 is die benamings van die drie kimberlietgange 
soos hulle deur die Mallinmyn alhier afgebou word. 


(i) Pag 1.—Volgens die ondergrondse planne staan hierdie gang feitlik 
vertikaal by die westelike punt, maar hel dit oorwegend suidwaarts. Die 
dikte wissel vanaf minder as ’n duim tot ongeveer 6 voet, maar die gemiddelde 
dikte is ongeveer 30 tot 36 duim, en as ’n geheel geneem word die gang 
ooswaarts sowel as weswaarts dunner, selfs tot minder as 6 duim, om ’n 
sogenoemde ,, pinch fissure” te vorm. 


(ii) Pag 2.—Hierdie gang hel oor die algemeen steil suidwaarts, veral 
vanaf die vyfde en sesde vlakke. Dit is op sy dikste in die sentrale gedeelte 
en word oor die algemeen nouer na albei ente toe. Ongeveer in die middel, 
waar die gang effens meer suidooswaarts swaai, vertak dit in twee vanaf die 
tweede vlak. 


(iii) Pag 3.—Aangesien die ontsluitingswerk langs hierdie gang slegs 
tot by die tweede vlak gevorder het, is weinig bekend van die algemene 
voorkoms daarvan. Soos in die geval van Pag 1 en Pag 2, wissel die dikte 
ook baie. 


Oos van die Elandsrivier is dit tans alleen die ou oop delfplekke aan die 
oppervlak wat enige aanduiding gee van die strekkingsrigting van hierdie 
gang. Daar word egter beweer dat die gang wel gevind is naby die noordelike 
wand van die ou skag, 90 voet vanaf die oostelike grens van Nooitgedacht 
405. Tog is geen duidelike teken van ’n gang naby die oppervlak in 
die twee ou oop werksplekke aan weerskante van hierdie ou skag te sien 
nie. Die enigste moontlikheid is dus dat baie dun nate, wat hier voorkom, 
dieper af wyer word en kimberliet bevat. 


(iv) Die Suidelike Gange—Daar word beweer dat nog twee gange reg. 


suid van Pag 2 oopgemaak is. Volgens mededeling is hulle ongeveer in 
1934 ontdek, maar nooit ontgin nie omdat geen diamante daarin gevind is nie. 


* Sien voublaaie 1 en 2. 


a 


Om dié rede word hulle ,, blinde”’ gange genoem. Volgens ’n ander bron 
is daar egter wel ’n diamant tussen die huidige kragsentrale en die pad na 
Winkelhaak 280 gevind. 


Al aanduiding van die moontlike strekkingsrigting van hierdie twee 
,, blinde” gange is die ou oop delfplekke en prospekteergate. By een gat 
op die noordelike gang is ’n klein hoeveelheid ,, geelgrond ” gevind wat baie 
goed vergelyk met die diamanthoudende kimberliet van die omgewing. 
Alleen fyn stukkies flogopiet dui op die moontlike teenwoordigheid van die 
suidelike gang in die ou oop delfplekke. 


(b) Gedeelte B 


Hierdie smal gedeelte van Nooitgedacht 405, wat in Mei 1949 as 
*n spoeldelwery geproklameer is, strek tot teenaan die westelike grens van 
die plaas*. 


Gerieflikheidshalwe kan die gange hier as volg beskryf word :— 


(i) Edwards se Gang.—Dit strek vanaf skag Ni tot Ed, en volgens 
verneem word, sny dit nie deur die kwarts-kimberlietgang (K) nie. 
Die prospekteerput wat tussen skagte Ve en DN, 1é, is bedoel om met 
laasgenoemde skag verbind te word in ’n poging om die moontlike 
voortsetting van Edwards se Gang weswaarts op te spoor. Tot dusver 
is dit egter nog nie gevind nie. 


(ii) Die kwarts-kimberlietgang—Die drie kwartsare wat in die 
twee prospekteerputte aan die noordwestelike einde van hierdie gang 
te sien is, is vermoedelik in diepte met kimberliet geassosieer. In die 
beoogde nuwe skag aan die suidoostelike punt van die gang is daar, 
volgens verneem word, twee kwartsare wat met kimberliet geassosieer 
is, en sowat 6 voet wes van skag Lo het ’n kimberlietgang met ’n dikte 
van 9 duim langs die voortsetting van die kwarts-kimberlietgang 
ontwikkel, maar dit loop teenaan Josef se gang (Lo-DN,) dood. 
Diamante is na verneem word in hierdie kwartskimberlietgang gevind. 


(iii) Josef se Gang.—Dit strek vanaf skag Lo tot sowat 160 voet 
noordwes van skag DN,. Die dikte wissel op die meeste plekke oor 
kort afstande van 6 tot 36 duim. In skag J, was daar byvoorbeeld 
op ongeveer 55 voet diepte vier dun gangetjies van 1, 2, 4 en | 
duim dikte, maar op ’n diepte van 62 voet het hulle saamgesmelt tot 
een gang van 9 duim dikte. 


(iv) Du Preez se Gang.—Soos op die huidige oomblik bekend, 
strek hierdie gang vanaf skag V tot in ’n ou skag wat 40 voet wes van 
die dam 1é. In laasgenoemde skag is die gang sowat 3 tot 4 voet dik, 
maar tussen DN, en DN, wissel die dikte van 18 tot 30 duim. Dit 
is duidelik dat hierdie gang, net soos al die ander, heelwat kronkel 
en wissel in dikte, want aan die oppervlak was daar net ’n gidsaartjie 
sowat 18 duim suid van DNg,, op 195 voet is dit 3 voet noord van die 
skag, en op 200 voet lé dit weer suid daarvan. Na verneem word 
is hierdie gang (D) deur ’n verskuiwing net wes van skag V verplaas. 
Tog is ’n baie dun voortsetting ook aan die oostekant van die vermoede- 
like verskuiwing aanwesig. Dit wil dus voorkom asof hierdie gang 
aansluit by die baie dun gangetjies wat net suid van skag D gevind is. 


* Sien voublaaie 1 en 3. 

(v) Helam se Gang.—Dit is wes van du Preez se Gang geleé. 
Dit vertak en kronkel ook baie en die dikte wissel van minder as ’n 
duim tot ongeveer 5 voet. Die algemene hellingsrigting verander soos 
op voublad 3 aangedui. Tussen skagte O en W verander die helling 
van een rigting na die teenoorgestelde rigting oor kort afstande. Oor 
die algemeen wissel die helling van vertikaal tot steil (70° tot 85°), 
maar net oos van skag Sn hel ’n dun gangetjie (,, pinch-fissure °’) 
30° weswaarts, soos dit op 165 voet vir dié skag en op die eerste vlak 
van die Helammyn te sien is. Sowat 20 tot 50 voet af in skag Wn is 
daar na verneem word twee gange wat laeraf saamsmelt te sien. °*n 
Aanduiding van hierdie gang is na verneem word in ’n prospekteerput 
ongeveer halfpad tussen skagte Wn en Ol, gevind. Volgens ’n mede- 
deling, vertak nog ’n gang, wat min of meer oos strek, vanaf skag Wn. 
Dit het egter doodgeloop teen ’n basiese gang met ’n dikte van minstens 
8 voet. Aan die oppervlak is geen aanduiding van so ’n basiese gang 
te sien nie. 


Volgens mnr. Hardy, wat in 1947 namens die Staat op Nooitgedacht 
405 en omgewing geprospekteer het, is daar, soos op figure 6 en 7 aan- 
gedui, ’n gidsaar van kimberliet in die prospekteersloot digby die oostelike 
draad van Eenzaamheid 380. Dit kan moontlik die voortsetting van Helam 
se Gang verteenwoordig. 


2. WINKELHAAK 280 


Volgens die strekking van die ou oop delfplekke word Pag 3 verder 
voortgesit op hierdie plaas. In Erasmus se Skag is daar twee gange, by 
name die Sandgang en die Blokkiesgang, en die sogenaamde Hoofgang 
loop sowat 10 voet suid van hierdie skag deur. Hiervandaan af moet die 
drie bogenoemde gange verder ooswaarts strek, aangesien die ou oop 
delfplekke in dié rigting tot by Van der Hoff se skag lé. Vanaf hierdie skag 
swaai die gang waarskynlik noordooswaarts, want dit is vermoedelik onder- 
gronds afgebou tot op die grens van die geproklameerde gebied wat sowat 
60 voet noord hiervandaan deurloop. 


3. RUSTVOORBY 895 


Al die prospekteergate op hierdie plaas is twee weke voor skrywer se 
besoek toegegooi. 


Al die moontlike vindplekke word egter aangedui op figuur 1. Die 
volgende is ’n verklaring daarvan: 


_ A is ’n prospekteerput waarvan die bek 10 by 10 voet is. Naby 
die gat lé geel kimberliet rond wat gunstig vergelyk met die ,, geelgrond ”’ 
wat byvoorbeeld op Nooitgedacht 405 aangetref word. 


By prospekteergat B, wat teen die hang van die berg gegrawe is, is 
groot stukke flogopiet gevind. Volgens ’n mededeling is ’n dun 
kimberlietgangetjie hierin raakgeloop, wat moontlik die teenwoordigheid 
van die glimmer verklaar. 


Sowat 50 treé suidoos van A, reghoekig met die rigting AB, is ’n 
soeksloot van ongeveer 50 treé gemaak. Stukkies kimberiiet, soortgelyk 
aan dié by A, is ook hier gevind. Volgens ’n mededeling is hier vier 
dun gangetjies van kimberliet, waarvan drie aan die oostelike einde van 
die soeksloot geleé is, gesien. 


in 

_ _ In prospekteergat C is vertikale nate in ’n sone wat 12 duim breed 
is in die Ongeluklawa blootgelé. 


D is ’n ou prospekteergat. Volgens verneem word is hier in onge- 
veer 1930 ’n blougroen gang gevind wat 30 duim wyd was maar geen 
diamante bevat het nie. Daar was egter gerugte dat daar later wel ’n 
diamant van 64 karaat in die onmiddellike omgewing gevind is. 


lewers naby E is, volgens ’n mededeling, ook ’n nie-diamanthou- 
dendegang met ‘n wydte van ongeveer 30 duim oopgemaak. Tans is die 
plek onder bergpuin bedek. 


SLYPSTEENKOP 
363 


e 
NOOITGEDACHT 
405 


WINKELHAAK 
280 


Ficuur \.—Moontl:ke vindplekke van kimberliet op Rustvoorby 895. 


4. KOORNFONTEIN 881 


Sedert mnr. Nortje in Julie 1954 die kimberliet op sy plaas ontdek het, 
het hy die voorkoms verder ondersoek en in Oktober 1955 was die ontwik- 
keling soos in figuur 2 aangedui. 


Die westelike skag is eerste gegrawe tot op ’n diepte van 72 voet maar het 
ingestort tot op 35 voet. Volgens mnr. Nortje is hierin en in die nabygeleé 
prospekteersloot, sowel as in die vier omliggende boorgate, orals kimberliet 
gevind. In die twee prospekteerputte is dit nie gevind nie, maar toe ’n gat 
van 168 voet op die plek van die huidige oostelike skag geboor is, het dit 
volgens hom deurgaans kimberliet opgelewer. Figuur 3 is ’n profiel langs 
die oostelike wand van hierdie skag. 


Tot dusver is nog geen diamante gevind nie, maar tot nog toe is feitlik 
geen kimberliet deur die wasmasjien gestuur nie. 

B. SPOELAFSETTINGS 


Orals in die nabyheid van die diamanthoudende gange op Nooitgedacht 
405 en Winkelhaak 280 is spoeldiamante in die oppervlakafsettings gevind. 
Die geproklameerde gedeelte van laasgenoemde plaas en gedeelte A en die 
grootste gedeelte van gedeelte B van Nooitgedacht 405 is sedert die 
einde van 1934 al uitgewerk. 


Die oorgrote meerderheid van die diamante was na verneem word veral 
aan die noordelike kante van die gange gekonsentreer. Dié feit kan aan ’n 
noordwaartse dreineringsrigting toegeskryf word. 


Die dik gruisafsettings wat langs die groot kronkels van die Elands- 
rivier op Rustvoorby 895 lé, kan moontlik ook diamanthoudend wees. 


Eastern shaft ag 
Oostelike skag 


Western shaft 
Westelike skag 


Ao 


eo 


Prospecting-pit Prospecting-trench 6 Bore-hole 
Prospekteerput Prospekteersloot Boorgat 


YAROS 10 10 20 30 40 50 JAART 
ere) ee ae ee ee eee) 


Ficuur 2.—Sketskaart van die kimberlietvoorkomste op Kroonfontein 881. 


C. BREKSIE 


Op die eerste en tweede vlakke van Pag 3 is daar in die Ongeluklawa 
breksiesones wat van 6 tot 24 duim wyd is en 75° in ’n noordwestelike rigting 
hel. Fynkorrelrige aarkwarts is op baie plekke langs nate in hierdie sones 
aanwesig, terwyl kimberliet ook gedeeltes vul. Soortgelyke breksie is ook 
op die tweede, vierde en sesde vlakke tussen Pag 1 en Pag 2 te sien. Die 
wydtes wissel van 6 tot 72 duim en die helling is van 60° tot 75° noordwaarts. 


Fynkorrelrige aarkwarts is aanwesig, maar ’n vuilgeel en wit karbonaat is ook 
met die breksie geassosieer. 

Op plekke is daar min breksiéring en feitlik net ’n sone van nate te 


bespeur, met gechloritiseerde wryfvlakke in die newegesteente. Weens die 


homogeniteit van die On 


te 


geluklawa is dit moeilik om die mate van verplasing 
bepaal. 

FiGuur 3.—Kimberliet en Ongeluklawa in skag op Kroonfontein 881. 


D. KWARTSARE 


Benewens die aarkwarts wat hierbo in C vermeld is, kom kwartsare ook 
in die Ongeluklawa redelikalgemeen voor. Die diktes wissel vanaf minder as’n 
duim tot 12 duim en die are kan oor lang afstande gevolg word. Hulle 
is ouer as die kimberliet, want laasgenoemde sny deur of omsluit hulle plek- 


plek. 
Oor die algemeen is hulle parallel aan die strekkingsrigting van die 
kimberlietgange. 

IIL—MINERALOGIE EN PETROGRAFIE VAN DIE 
KIMBERLIET 


Benewens uit diamante bestaan die kimberliet uit die volgende :— 


Halfeievormige tot eievormige kristalle van flogopiet in *n grond- 
massa van kalsiet en ander karbonate is die hoofbestanddele. Die 
flogopiet, wat gewoonlik groenerig is, toon duidelike verandering langs 
splytingsvlakke. Dit swel uit by verhitting en 1s dus waarskynlik 
vermikuliet. Basale snitte toon ook ’n sonale bou, soos in figuur 4 


Yellowish brown mantle of vermiculite 
Geelbruin mantel van vermikuliet 


. Green core of phlogopite 
Groen kern van flogopiet 


Ficuur 4—Sonale bou in basale snit van glimmer. 


geillustreer. Die kalsiet is na die flogopiet gevorm, want dun aartjies 
daarvan sny laasgenoemde. Soos blyk uit die onderstaande tabel het ’n 
spektrografiese ondersoek* van die kalsietaartjies in kimberliet barium 
en stronsium aangetoon. 


| 
| at | Dele per miljoen Dele per miljoen 
ae | ge UE | barium stronsium 
= =o ee 
GE 834 cova ias s Nooitgedacht 405 | 33 155 
GEES See eet Koornfontein 881 | 83 734 
| 


Origens is donkerrooi, afgeronde piroop, blinkswart ilmeniet, 
piriet, en blokkies hematiet wat pseudomorf na piriet is, chloriet en 
ougiet almal in kleiner hoeveelhede teenwoordig. Fynverdeelde 
stukkies kwarts en chert kom op baie plekke voor as uitstaande, 
afgeronde korrels op die oppervlak van die kimberliet, en ook afgeronde 
stukke lawa en skalie is daarin gevind. Die sediment en lawa is 
vermoedelik ingesluit vanaf diepliggende formasies namate die kimber- 
liet opgekom het. Die kimberliet vergelyk goed met die glimmerryke 
lamprofiriese tipe van Wagner (3, p. 79). 


Die gesteente is vuilgelerig (,, geelgrond ’’) en sag naby die opper- 
vlak, maar neem ’n blougroen (,, blougrond ’’) tot grysblou kleur aan 
en verhard ook dieper af. ’n Grysbruin kleur is ook taamlik algemeen. 


* Uitgevoer deur S. A. Hiemstra, Geologiese Opname. 

"n Noemenswaardige feit is dat ’n paar monsters kimberliet wat na 
beweer word van Rustvoorby 895 afkomstig is, nie met soutsuur bruis soos 
die kimberliet van al die ander voorkomste nie. Dit dui moontlik aan 
dat hierdie kimberliet nie so deeglik as die res gekarbonatiseer is nie. Al 
die kimberliet blus egter baie gou sodra dit aan die atmosfeer blootgestel 
is. 

Die oorgrote meerderheid van die diamante uit Mallinmyn is van die 
industriéle tipe, maar in die Helammyn is vermoedelik omtrent 60 persent 
van die diamante van die juweeltipe. Josef en du Preez se gange lewer die 
twee tipes in ongeveer gelyke hoeveelhede. 


Dit wil dus voorkom asof juweeldiamante toeneem in ’n weswaartse 
rigting vanaf die Mallinmyn. 


IV.—GEOFISIESE ONDERSOEK 


Die volgende is die resultate van ’n elektromagnetiese ondersoek wat 
by Helam se Gang, Pag 3 en van der Hoff se Skag gemaak is. 


A. HELAM SE GANG 


Die gedeelte oos van Helammyn se enjinkamer is opgespoor, alhoewel 
die anomalie langs die oostelike helfte van hierdie gedeelte ietwat suid van 
die dagsoom verskyn. Dit kan ’n aanduiding daarvan wees dat die gang 
hier in diepte suidwaarts hel, anders as in die westelike gedeelte, waar dit 
feitlik vertikaal is, sodat die posisie van die anomalie en dié van die dagsoom 
daar feitlik ooreenstem. 

’n Anomalie suidoos van skag Ed, dui daarop dat die gang wat in die 
skag gevind is, verder strek in dié rigting. 

Daar is ’n algemene neiging vir die twee bogenoemde anomalié om in 
die rigting van skagte On en O te verminder. Dié verskynsel kan daaraan 
toegeskryf word dat hierdie gedeelte van die gang op ’n groter diepte groten- 
deels uitgewerk 1s. 

Die bekende gange om skagte Wn en L, het geen afwykings getoon nie. 
*n Baie swak afwyking is ongeveer 350 voet wes van skag Wn geregistreer, 
wat moontlik die voortsetting van die gang alhier kan aandui. 


B. PAG 3 


’n Afstand van bykans 2,800 voet langs die hoofpad suidwaarts vanaf 
Pag 3 is opgemeet. Waar hierdie gang die pad sny, is die enigste noemens- 
waardige anomalie gevind. 


C. VAN DER HOFF SE SKAG 


Twee duidelike anomalié is in die omgewing van hierdie skag op Winkel- 
haak 280 gevind. Een verskyn 10 voet suid van Van der Hoff se Skag en 
strek weswaarts tot by ’n punt 30 voet suid van die volgende skag, wat 
$00 voet wes vanaf eersgenoemde skag lé. Oos van Van der Hoff se Skag 
verswak die intensiteit. Hierdie anomalie verteenwoordig blykbaar die 
yoortsetting van Pag 3 in hierdie omgewing. 

Die tweede anomalie is baie soortgelyk aan die eerste. Dit is 400 voet 
suidoos van Wan der Hoff se Skag oor ’n afstand van ongeveer 300 voet 
opgespoor, maar dit strek min of meer noordoos. 

V. STRUKTURELE VERWANTSKAP 


Die dikte van die kimberlietgange wissel oor kort afstande tussen minder 
as ’n duim tot bykans 7 voet. Aangesien hulle soveel kronkel en inmekaar 
vertak dat elke gang eerder ’n netwerk van gange is, is daar gange wat, sonder 
om aan die oppervlak te verskyn, in diepte voorkom. 

Die orals teenwoordige kalsietaartjies is veral naby die kante van die 
gange gekonsentreer en verder is daar *n toename van kalsiet namate die 
gange dunner word. 

Oor die algemeen kronkel en vertak die gange wes van Pag 2 en Pag 3: 
meer as hierdie twee gange en namate dieper gedelf word, kan ‘n algemene 
hellingsrigting vir elk van die gange waargeneem word. Pag 2 het byvoor- 
beeld oor die algemeen ’n steiler suidwaartse helling as Pag 1. 


’n Ontleding van die kimberlietgange se strekkingsrigtings (sien figuur 5) 
toon dat daar geen gange is wat rigtings vanaf 25° wes van noord tot 45° oos 
van noord het nie. Die oorwegende strekkingsrigtings is 80° wes van noord, 
maar daar is ook heelwat gange met rigtings wat wissel van 70° wes van noord 


T.[N. 
W IN 
PERCENTAGE PERSENTASIE 
1 


Ficguur 5.—Strekkingsrigting van die Kimberlietgange. 


tot 80° oos van noord. Daarbenewens is daar ’n kleiner aantal gange met die 
rigtings 30° wes van noord, 55° wes van noord en 60° oos van noord. 
Hierdie patroon van strekkingsrigtings word in ’n groot mate weerspieél 
deur die dreineringspatroon, en deur die kwartsare buite die gebied. Dit lé 
dus voor die hand dat die indringing van die kimberlietgange hoofsaaklik 
deur ’n naatstelsel bepaal is. 


Dit is noemenswaardig dat die rigting wat deur die punte DABC 
bepaal word, ewewydig aan die Elandsrivier is en ook een van die boge- 
noemde rigtings, 30° wes van noord, is. *n Verlenging van hierdie moontlike 
gang peil na Van der Hoff se Skag op Winkelhaak 280; dus kan die 
anomalie wat 400 voet suidoos van hierdie skag gevind is, moontlik hiermee: 
in verband staan. 


Ik 


So kan ook die rigting van die Elandsrivier by E, Figuur 1 (70° wes 
van noord) die strekkingsrigting verteenwoordig van ’n moontlike gang 
op daardie plek. 


Tans lyk dit asof die gange Helam, du Preez en Pag | aaneenlopend kan 
wees. Ondergrondse ontwikkeling dui aan dat die oostelike deel van Pag 1 
dieper af in die rigting van Pag 3 neig. Laasgenoemde gang strek blykbaar 
tot by Van der Hoff se Skag op Winkelhaak 280. 


Edwards se Gang is blykbaar ’n vertakking van Pag 1. 


Josef se Gang neig om weswaarts by du Preez se Gang aan te sluit. 
Eersgenoemde gang kan ooswaarts aansluit by die gang wat net oos van die 
tydelike waterreg (T.W.R.)* en op die tweede en vierde verdiepings van die 
Mallinmyn gevind is. Die opgedroogde fontein, wat nie lank gelede nie 
nog baie sterk en standhoudend was, het moontlik sy ontstaan aan hierdie 
verborge gang te danke. Of so ’n ooswaartse voortsetting van Josef se 
Gang ’n vertakking van Pag 1 of aaneenlopend met Pag 2 is, is egter nog nie 
duideliknie. Dit kan selfs ’n verband hé met die breksiesone wat net suid van 
die oostelike punt van Pag | in hierdie rigting strek. 


Die gedeelte van Helam se gang wat vanaf skagte O tot Ed, en buitekant 
die geproklameerde gebied strek, kan trouens ook nog by Pag 2 aansluit. 
Aangesien dié deel van Helam se Gang vermoedelik ’n lae diamantinhoud 
vergeleke met die res daarvan het, kan dit selfs ook by een van die twee 
,, blinde” gange suid van Pag 2 aansluit. Gegewens wat ondergronds 
verkry is, dui daarop dat die gang naby die oostelike punt van Pag 2 in 
sodanige rigting swaai dat dit 220 voet suidwes van Pag 3 se daalgang aan- 
sluit. Pag 2 is dus blykbaar ’n vertakking (in diepte) van Pag 3 en nie ’n 
verskuifde gedeelte daarvan nie. 


Die breksiesones wat tussen Pag | en Pag 2 Ié, is veral naby hierdie twee 
gange gekonsentreer en kan moontlik ook aaneenlopend met soortgelyke 
sones van Pag 3 wees. 

Oor die algemeen verdik die kimberlietgange met ’n toename in diepte. 
Hierdie omstandigheid, gesien in die lig van die teenswoordig bekende 
orientasie en konsentrasie van die kimberlietgange, sowel as van die breksie- - 
sones, dui moontlik op die bestaan van ’n diepgeleé en langwerpige kimber- 
letliggaam, soos rofweg op voublad 1 van Nooitgedacht 405 aangedui. 
Die rigting van die langste as van hierdie gepostuleerde verborge liggaam is 
dieselfde as dié van die oorwegenderigting van die gange, nl. 80° wes van noord. 


VI.—PRODUKSIE EN BEMARKING 


In die verlede is die kimberlietgange sowel as die oppervlakafsettings op 
Winkelhaak 280 en Nooitgedacht 405 vir diamante ontgin. Tans (1956) 
word alleen die diamanthoudende gange op Nooitgedacht 405 ontgin en wel 
deur die Mallin- en Helammaatskappye, waarvan eersgenoemde die grootste 
is, en deur drie kleiner sindikate, nl. dié van die broers Josef, die Oliviersin- 
dikaat, en dié van du Preez en Neetling. 


Die diamantinhoud van die kimberlietgange op Nooitgedacht 405 
bly oor die algemeen redelik konstant, want die opbrengs in al die myne 
wissel van 1-25 tot 1-75 karaat per kleinton. °n Denkbeeld van die tonne- 
maat van kimberliet wat sedert 1933 op hierdie plaas gedelfis, kan dus uit die 
volgende tabel verkry word. 


* Sien voublad 3. 

PRODUKSIESYFERS EN GELDWAARDE VAN DIAMANTE 
GEPRODUSEER OP NOOITGEDACHT 405 


Jaar. Karaat. Waarde £. 

1933 33 oe a eae 26,614-75 30,021 
1934.) PAS 33,671-00 28,968 
1935: ee) aera 25;987*25 23,841 
LOBGAb a a: asieehecap ieee? au 19,506-00 18,681 
193 recy OA eeee erie ee 15,667 -50 11,389 
LOS Std Sr ete, Aes Biiinaae- 19,751-00 13 ial 
VO Otay aves wake Ben dena ec Bas 11,742-25 10,054 
DONO as, 5 Potten aia win 7,422-25 6,928 
| 627 YY SR GE ara Se ee 4,434 -50 3,358 
1 2 ag imi? rapa apt 3.715525 3,603 
j NS Ye earn Baie Re eer a Rae 3,072-00 3,100 
go Ya YA eee eet euerp se TS 362-50 386 
1945 5 oe 216-25 200 
VOAG ae eee eee eae — = 
| 69 3 (eas eamnrens Prec i ste 269-75 266 
1948S oe OM ee 5,500: 10 8,530 
L949: Baa sO ee oan eee 22,439-75 48,747 
1950253 eee 19,657 -25 49,987 
LOST ee eee 67,589-35 79,334 
1952 Eee Se ee eee 87,060: 25 230,345 
Ue Saale lee ae de. bila 110,990-00 222,672 
OSA ree ee Bice ce. <5, 122,709 -00 249,717 
| ROSTO | Vivre GPO Lee a ae ae 122,056: 50 260,946 

MOUNT Ce eoliec tae 2 OU BOI 45 1,300,244 


Die Mallinmyn het in 1955 gemiddeld 7,000 kleinton rots per maand 
uitgehaal, waarvan ongeveer 6,000 en 1,000 kleinton onderskeidelik kimberiet 
en newegesteente was. 


Behalwe deur die gewone faktore soos die koste van arbeid, materiaal 
en water, word die winsgewendheid van die kimberlietgange hoofsaaklik 
bepaal deur die hoeveelheid ondergrondse water, die hardheid van die erts, 
die mate van kronkeling, die mate van skommeling in dikte, en die diepte 
van mynbou. 


’n Groot hoeveelheid ondergrondse water is gewoonlik in of naby die 
gange gekonsentreer, wat die ontginning baie bemoeilik en vertraag. 


Die kimberliet word varser en harder in diepte en neem dus ook langer 
om te blus nadat dit aan die atmosfeer blootgestel is. 


*n Gang wat min kronkel en ’n redelik konstante dikte handhaaf, is meer 
lonend. Tans beskou die Mallinmyn 15 duim as die minimale dikte vir ’n 
winsgewende gang, terwyl du Preez en Neethling gange van alle diktes ontgin. 


Dit 1€ dus voor die hand dat die minimale dikte vir ’n lonende gang 
groter word namate die myn dieper word. 

VII—GEVOLGTREKKING 


Aangesien die diepste vlak in die gebied wat die Mallinmyn tot dusver 
bereik het gemiddeld 600 voet is en die ander myne byna orals vlakker is, 
is daar nog heelwat kimberlietreserwes beskikbaar. Op Rustvoorby 895 
en Koornfontein 881 moet die kimberliet nog deeglik geprospekteer word 
en daar is aanduidings dat nog meer kimberlietvoorkomste gevind sal word. 
Verder is dit moontlik dat dit lonend sal wees om die voortsetting van die 
bekende Nooitgedacht—Winkelhaakreeks van gange verder wes- of ooswaarts 
op te spoor. 


*n Ander aanmoedigende teken is dat daar nog geen afname in die 
diamantinhoud van die gange in diepte te bespeur is nie. 


Die breksiesones en kwartsare kan egter nie, soos in die verlede, oor die 
hoof gesien word nie, want daar is bevind dat hulle gedeeltelik deur kimberlJiet 
opgevul is en ook in noue verband met mekaar staan. Selfs die dunste 
kalsietaartjie kan as ’n waardevolle leidraad in die opsporing van ’n kimber- 
lietgang dien. 


’n Elektromagnetiese ondersoek kan van heelwat hulp wees by die 
prospektering vir gange, maar tot dusver kan daar met hierdie metode nog nie 
met sekerheid onderskei word tussen kimberlietgange, nate en kwartsare nie. 
Anomalieé is ook nie gevind in alle gevalle waar kimberlietgange alreeds 
bekend is nie, maar wel waar die gange tot ’n redelike diepte afgebou is. 

THE DIAMOND OCCURRENCES NEAR SWARTRUGGENS, 
TRANSVAAL 


SUMMARY IN ENGLISH 
by F. A. VENTER, MSc. 


INTRODUCTION 


The area over which diamonds occur is situated from 4 to 7 miles north 
and northeast of the town Swartruggens and comprises the farms Nooit- 
gedacht 405, Winkelhaak 280, Koornfontein 881 and Rustvoorby 895. 


Mr. J. W. C. du Preez found the first diamond on Nooitgedacht 405 
in 1933 or 1934. Shortly afterwards a preliminary geological investigation 
was undertaken by the Geological Survey and during 1955 the present 
investigation was carried out. 


DESCRIPTION OF THE DEPOSITS 
KIMBERLITE DYKES 


Diamonds are found in both kimberlite dykes and alluvial deposits, 
of which the former is the most important. 


Three dykes are exploited on portion A of the farm Nooitgedacht 
405. They dip at steep angles towards the south and their thicknesses 
range from a few inches to about 6 feet, the average being about 3 feet. On 
Portion B of the same farm alluvial diamonds were recovered during 1949. 
In addition, kimberlite dykes occur. These have been named after the 
persons who first exploited them. They are individually described in this 
report and are indicated on an accompanying locality map. All the dykes 
range from a few inches to about 5 feet in thickness, although the direction of 
dip is variable, as indicated in folder 3. During 1947 some prospecting was 
done on Nooitgedacht 405 and in the Vicinity by Mr. Hardy, on behalf 
of the Government, and a leader of kimberlite close to the eastern fence of 
Eenzaamheid 380 was located. This is shown on Figs. 6 and 7 and may 
represent a continuation of Helam’s dyke, shown on the map. 


On Winkelhaak 280 prospecting pits. which most likely fall in line with 
the dykes on Nooitgedacht 405, were made. Three such dykes have been 
located. of which only one, the Main Dyke, is important. 


On Rustvoorby 895 all the prospecting trenches have been filled in. | 
Further particulars can be seen on Fig. 1. 


Koornfoniein 881. Since kimberlite was discovered on this farm in 
1954. a certain amount of development took place. Kimberlite was found in 
various prospects, but up to 1955 no diamonds were found here. The stage 
of development reached in 1955 is shown in Fig. 2. and Fig. 3 is a section of 
the shaft sunk on this farm. 

ALLUVIAL DEPOSITS 


_ In the vicinity of the kimberlite dykes on Nooitgedacht 405 and 
Winkelhaak 280 alluvial diamonds were found in cikaa gravel. 
) These deposits were worked out by the end of 1934. Most of the diamonds 
here were found over an area towards the north of the kimberlite dykes in 
| the direction of the drainage system. The thick gravel deposits occurring 

on the banks of the Elands River on Rustvoorby 895 may be diamondiferous. 


] 

BRECCIA 


In the mine on Nooitgedacht 405 (shown as Pag 3 on the map) 
_ breccia zones from 6 to 24 inches wide occur in the Ongeluk lava of the 
_ Pretoria Series; the dip of the zones is 45° in a northwesterly direction. Both 
| vein-quartz and kimberlite are present in these zones. Similar breccia from 
_ 6 to 72 inches wide is also present at greater depths in the mine. The dip is 
_ from 60° to 75° northwards. At places a dirty yellow carbonate is associated 
* with the breccia. 

QUARTZ VEINS 


{ Quartz veins occur in the Ongeluk lava. They are post-kimberlite in age 
_ and in general are parallel to the strike of the dykes. 


MINERALOGY AND PETROGRAPHY OF THE 
KIMBERLITE 


; 
. The rock is composed mainly of phlogopite in a groundmass of calcite 
and other carbonates, in addition to diamonds. The phlogopite has a 


+ zonal structure, as illustrated in Fig. 4. 


Dark-red rounded pyrope, shiny black ilmenite, pyrite, pseudomorphous 

cubes of haemitite, chlorite and augite are all accessory minerals. Pieces of 
quartz and chert, as well as rounded pieces of lava and shale, are also found 
in the rock. The rock is dirty yellow and soft on the surface but becomes 
bluish green and harder at depth. All the types become friable when exposed 
to the atmosphere. 


The types of diamonds vary from one mine to the next. In the Mallin 
Mine most of the diamonds are of the industrial type. but in the Helam 
Mine the jewel type is predominant. In the Josef and du Preez Dykes the 
two types occur in about equal proportions. 


GEOPHYSICAL SURVEY 


: An electromagnetic survey was carried out in the vicinity of the Helam 
dyke and at other localities on the farm Nooitgedacht 405, as well as 
on the farm Winkelhaak 280 near van der Hoff’s Shaft. Some of the 


_ The Helam Dyke and an east—west dyke past the van der Hofi’s Shaft 
could be traced, but other known dykes at the Helam Mine could not be 

STRUCTURAL RELATIONSHIP 


The thickness of the dykes ranges within short distances from less than 
one inch to over 7 feet. They meander and split in many directions and 
every dyke may be considered as a network of smaller dykes. Dykes that 
do not appear on the surface have been found at depth. Calcite veins are 
ubiquitous. (See Fig. 5.) The predominant direction of strike is 80° west 
of north. It is suggested that the intrusions follow a directed system of 
jointing that to a certain extent is coupled with the drainage system. (See 
Fig. 1.) It would appear that the dykes named Helam and du Preez and 
the one known as Pag 1, are continuous. These are also in line with van der 
Hoff’s Dyke. It is uncertain, however, whether some of the dykes are con- 
tinuous, as outcrops are obscure. There is evidence that the dyke at Pag 2 
may represent a split in depth of the one at Pag 3, and that no faulting took 
place. In general the dykes become thicker in depth and this fact and certain 
other facts concerning the orientation and concentration of the kimberlite 
dykes suggest the presence of an elongate deep-seated body of kimberlite on 
Nooitgedacht. 


PRODUCTION AND MARKETING 


The alluvial deposits have for the largest part been worked out and 
production now comes mainly from the dykes on the farm Nooitgedacht 
405, which are worked by four separate companies. The diamond 
content of the kimberlite is fairly constant: it ranges between 1-25 and 1-75 
carats per short ton. On Nooitgedacht 405 the value of the total pro- 
duction during the years from 1933 to 1945 (730,359 carats) was £1,300,214. 
In the table on page 12 the production figures for each of these years are 
given. 


The greatest mining depth reached so far is approximately 600 feet. 
As most of the workings are much shallower, it is evident that considerable 
reserves are present. As no decrease in productivity in depth is noticeable, a 
constant production of diamonds could be maintained for a long time. 


BIBLIOGRAFIE 


4 er S. H. EN NEL, ,, The Kimberlite Fissures Near Swartruggens.” On- 


gepubliseerde verslag van Die Geologiese Opname, 
Pretoria, 1935. 


ee OURIE,. Geox Pacer tee seen te Verslag oor die Geologie om Swartruggens.” On- 
gepubliseerde verslag van Die Geologiese Opname, 
Pretoria, 1949, 


SO WAGNER) PaAt ca. eee »» [he Diamond Fields of Southern Africa.’ The Trans- 
vaal Leader, Johannesburg, 1914. 


SLYPSTEENKOP 363 


\ 
] RUSTVOORBY 895 
ews 
T.|N ee if ye ie 
WN. as n os aa 
| | ae Q a ae ek | 
Se Wy t > 
/ = " a trees 
/ / pee Bah <» | 
rk ( a ae t 
! es 1 ea | 
{ \ va ce : 
’ ‘ \ 
| a \ | 
{ | ae ‘, SO 
\ \ : Le aN ! 
s Ss os foe me ae aa Ny Ke oe 
XN x " ta re ms \ 
ee \ \ Sees ots aN 
AN pe — N = NY eee ra Die a A ‘ NK 
No as a ae SS ae 2S Se=s i aN iP ‘\ “& 
a) ee NOOITGEDA CHR OS) yf FV 
tee cas zl / 8 H a, WAC: TS 
mc > be ae Sa at ! BD aan 
Ge 1|Prospecting-trench (with kimberlite i ce 2p s \ hie ete \/ / ‘ aan 
> Prospekteersloot (met kimberliet?) y Pine p u ‘ ee eeeieccnt / \ i ‘i i f \ 
E oe aa Ged f Pina 4 0 7 J if ; i" \ 
a4 4: | 
oO 
> 
i=) 
N 
A 
228 aoe ik 


WINKELHAAK 280 


4084642—3 


FOLDER , 


VOUBLAD 
KIMBERLITE KIMBERLIET- 
OCCURRENCES VOORKOMSTE 
ON /OP 
NOOITGEDACHT 405 
LEGEND LEGENDE 
Kimberlite 
Kimberliet 
© Du Preez’s Dyke 
Du Preez se Gang 
© Edwards’s Dyke 
Edwards se Gang 
Helam’s Dyke 
® Helam se Gang 
Josef’s Dyke 
i) Josef se Gang 
® Quartz kimberlite dyke 
Kwarts-kimberlietgang 
oy Pacht No. 1 (dyke) 
Pag Nr. 1 (gang) 
® Pacht No. 2 (dyke) 
Pag Nr. 2 (gang) 
® Pacht No. 3 (dyke) 
Pag Nr. 3 (gang) 
® Northern “blind” dyke 
Noordelike ,,blinde” gang 
) Southern “blind” dyke 


at 


~ Veronderstelde diepliggende kimberlietliggaam 


Suidelike ,blinde” gang 
Assumed deep-seated kimberlite body 


Shaft with. tower 
Skag met toring 


General direction of dip 
Algemene hellingsrigting 
Bore-hole 

Boorgat 


_ Main road 
Hoofpad 
Other roads 


Ander paaie 


1,000 


YARDS JAART 


“ 
oe 

? — > 4 oe 0 nr glen pee a 

ae z . . i 

F, 

? “ha % ; 
} a QR ALYY Je ig : sr 
P i . 
aie aot 1 arginine teat egtae | 7 : 

c r 5 ane 
— Z ce 
. 5 — j ny na 
i. J i f : 


i : + 
lao: Farah pl mi, ee —— ee 


FOLDER 
VOUBLAD 


KIMBERLITE OCCURRENCES KIMBERLIETVOORKOMSTE 
NORTH OF SWARTRUGGENS NOORD VAN SWARTRUGGENS 


T.JN. 
LEGEND LEGENDE WIN. 
«xb Kimberlite ____ Main or secondary road 
Kimberliet ~s= =~ Hool- of sekondére pad 
Shaft __ _ Other road is 
z Skag "3 Ander pad 8 RIETVLY 
Prospecting-trench Bore-hole & 626 
\ pp ° 4 aa? 
Prospekteersloot Boorgat 8 


MILES 1 0 ' 2 3. MYL 


S 4 
WATERVAL 
SLYPSTEENKOP \ de ( 995 \ \ s oy PAF eae 
363 pe 


4 
i if AY d \ em ees { Kb \ x 
( ewe ow \ KOORNFONTEIN/ au 
rt Lay cee oN \ a 7a ie 
Se \\ NOOITGEDACHT WR Pas aN 77 881 4 y po 
Se pace abs. So / Se ee / 
. ae Se = ee ~=--\--7408 yo ‘, ( yy q igs pf y } i 
‘ JS \PP SS ee / i eid ane Sieas cs Pires ' i 
Me ~\_280 ie 
1 \EENZAAMHEID a ye Scat Kb 7 \ Bet =~ ern af Ss / H 
407 r oA / Ch a oe Kb\ \\ we 2 ' | 
/ 


i ] VOGELFONTEIN 


cS ° 
5 \ ne 


% i 7] : 883 
"6 ‘ ¢ —_\ WINKELHAAK 2 eee” | 
TOLANIESFONTEIN oe a a ~ \ 
228 BRAKSPRUIT \ 


361 


4084642—4 


ae ey raat fa meine ee eee) _ © © eta aenm min) nr) ma Ah et Apr lon Tet: Nees IMA AA ee 


2 MARAUIOO ITUASSMD 


an fm de mp een et FEN ear nina it ie tn 


10008 TAAWE FO HTHOV 


\ 
£ 
i 
anaes ein ei 


<-o  ncian emma annie Homestar , = 
. ¢ , ' 
‘ | ed 
: =I 
[ > } * 
} : t ¥, 
a 
; — as 
‘ x ~_ Pl “ : . ten 
Pitibnacts yo nig M ; hKeedmid © 5. (ae 
~ a haw te 9 he 


beaoker io staal 
Se « 
Peo waded 
ee bag saat, 
SS 


PP 


Kb 


A age ee 


av, 


o fh 


T.W.R. 


sot 


4084642—5 


Shaft 
Skag O1.1-2 
Prospecting-pit 
Prospekteerput Fate 
Kimberlite dyke near surface 

‘ : 4 IAS 
Kimberlietgang na aan die oppervlak 
Kimberlite dykes at different levels a 
Kimberlietgange op verskillende vlakke - 
Quartz vein, associated with kimberlite dyke Lee 
Kwartsaar, met kimberlietgang geassosieer ; 
Bore-hole ry 
Boorgat ‘ 
Temporary water-rights 

Tydelike waterreg ve. 
Building v 
Gebou i 
Dip of kimberlite dyke in degrees D 


Helling van kimberlietgang in grade 


LEGEND 


Olivier's shafts 
Olivier se skagte 


Edwards's shafts 
Edwards se skagte 


Josef's shafts 
Josef se skagte 


Shafts of du Preez and Neethling 
du Preez en Neethling se skagte 


Laubscher’s shafts 
Laubscher se skagte 


Nienaber’s shaft 
Nienaber se skag 


Ventilation shaft 
Ventilasieskag 


Venter’s shaft 
Venter se skag 


Drinkwater’s shaft 
Drinkwater se skag 

Terry's shaft 
Terry se skag 


Loggerenberg’s shaft 
Loggerenberg se skag 


Eastern shaft of Helam Mine 
Oostelike skag van Helammyn 


Southern shaft of Helam Mine 
Suidelike skag van Helammyn 


Western shaft of Helam Mine 
Westelike skag van Helammyn 


Eastern old shaft of Apex mine 
Oostelike ou skag van Apexmyn 


Western old shaft of Apex mine 
Westelike ou skag van Apexmyn 

Southern old shaft of Apex mine 
Suidelike ou skag van Apexmyn 


du Preez’s Dyke 
du Preez se Gang 


Edwards's Dyke 
Edwards se Gang 


Helam’s Dyke 
Helam se Gang 


Josef’s Dyke 
Josef se Gang 


Quartz kimberlite dyke 
Kwarts-kimberliet gang 


Pinch-fissure 
Baie dun gang (Pinch-fissure) 


_ FOLDER 3 


VOUBLAD 
KIMBERLITE OCCURRENCES ON PORTION B OF NOOITGEDACHT 405 
KIMBERLIET VOORKOMSTE OP GEDEELTE B VAN NOOITGEDACHT 405 
1:2,500 
ENG, VOET 100 0 200 400 600 800 ENG. FEET 

